ലഹോറി - വിക്കിപീഡിയ

# ലഹോറി

### വിക്കിപീഡിയ, ഒരു സ്വതന്ത്ര വിജ്ഞാനകോശം.

ഒരു ചെറിയ റബ്ബര്‍ പന്ത്‌

ചെറിയ റബ്ബര്‍ പന്തുപയോഗിച്ച്‌ കുട്ടികള്‍ കളിക്കുന്ന ഒരു തരം കളിയാണ്‌ ലഹോറി. ഡപ്പാന്‍ അല്ലെങ്കില്‍ ടപ്പാന്‍ എന്ന പേരിലും ഇതറിയപ്പെടുന്നു. കളിക്കുന്ന കുട്ടികള്‍ രണ്ടു വിഭാഗങ്ങളായി തിരിയുന്നു. കളിസ്ഥലത്ത്‌ ഏഴു ചില്ലുകള്‍ (ഓട്ടിന്‍ കഷണങ്ങളും ഇതിനായി ഉപയോഗിക്കാറുണ്ട്‌) ഒന്നിനു മുകളില്‍ ഒന്നായി അടുക്കി വെയ്ക്കുന്നു. പന്തുമായി ഒരു വിഭാഗത്തിലെ ഏതെങ്കിലും ഒരാള്‍ അടുക്കിവെച്ചിരിക്കുന്ന ചില്ലുകള്‍ക്ക്‌ അല്‍പം അകലെയായി ഒരു നിര്‍ദ്ദിഷ്ട ദൂരത്തു നില്‍ക്കുന്നു. മറുവിഭാഗത്തിലെ ഒരാള്‍ അതിനു നേര്‍വിപരീതമായി ചില്ലുകള്‍ക്കപ്പുറം നിലയുറപ്പിക്കുന്നു. ക്രിക്കറ്റുകളിയിലെ വിക്കറ്റ്‌ കീപ്പര്‍ നില്‍ക്കുന്നതുപോലെയാണിത്‌. ഇരു വിഭാഗങ്ങളിലേയും മറ്റു കളിക്കാര്‍ കളിസ്ഥലത്ത്‌ പല ഭാഗങ്ങളിലായി നിലയുറപ്പിക്കുന്നു. പന്തിനെ അടുക്കിവെച്ചിരിക്കുന്ന ചില്ലില്‍ എറിഞ്ഞു കൊള്ളിക്കുന്നതാണ്‌ കളിയുടെ തുടക്കം.

ഒരാള്‍ക്ക്‌ മൂന്ന്‌ തവണ എറിയാന്‍ സാധിക്കും. എറിഞ്ഞ പന്തു കുത്തിപൊന്തുമ്പോള്‍ പിടിക്കാനായി എതിര്‍വിഭാഗത്തിലെ കളിക്കാരന്‍ ശ്രമിക്കുന്നു. കുത്തിപൊന്തുന്ന പന്ത്‌ പിടിച്ചെടുക്കുകയാണെങ്കില്‍ എറിഞ്ഞയാളുടെ അവസരം അവസാനിക്കുന്നു. പന്ത്‌ ചില്ലില്‍ കൊള്ളുന്നപക്ഷം ചിതറിത്തെറിച്ചു പോകുന്ന ചില്ലുകള്‍ പഴയതുപോലെ അടുക്കിവെയ്ക്കണം. ഈ സമയം മറുഭാഗത്തുള്ള കളിക്കാര്‍ പന്തു പിടിച്ചെടുത്ത്‌ എതിരാളികളില്‍ ആരുടെയെങ്കിലും ദേഹത്ത്‌ എറിഞ്ഞു കൊള്ളിക്കാന്‍ ശ്രമിക്കുന്നു. ഏറു കൊള്ളുന്നതിനു മുമ്പ്‌ ചില്ലുകള്‍ അടുക്കിവെയ്ക്കാന്‍ സാധിക്കുകയാണെങ്കില്‍ അവര്‍ ജയിക്കുന്നു. ജയിക്കുന്നപക്ഷം വീണ്ടും മൂന്ന്‌ തവണ കൂടി എറിയുവാനുള്ള അവസരം ലഭിക്കുന്നതാണ്‌. അല്ലാത്ത പക്ഷം ആ ഭാഗത്തിലെ അടുത്തയാളുടെ ഊഴം വരുന്നു.

## [തിരുത്തുക] പ്രമാണാധാരസൂചി

## [തിരുത്തുക] കുറിപ്പുകള്‍

കേരളത്തിലെ നാടന്‍ കളികള്‍

• ഗോലി • കുട്ടിയും കോലും • കിളിത്തട്ട് • കിശേപ്പി • എട്ടും പൊടിയും • ലഹോറി • കൊത്തങ്കല്ല് • കള്ളനും പോലീസും • ഒളിച്ചുകളി • നാരങ്ങപ്പാല് • അംബേ റസക • നിര • പകിട • ചാണ്‍ • വാട • കക്ക് • കസേര കളി • ചക്കോട്ടം • കമ്പവലി • ആകാശം ഭൂമി • ഊറാംങ്കോലി • ആരുടെ കയ്യില്‍ മോതിരം • പമ്പരം • ഓടിപ്രാന്തി • സുന്ദരിക്ക് പൊട്ടു കുത്ത് • പൂരക്കളി • പുലിക്കളി • ആട്ടക്കളം കുത്തല്‍ • ‍കൈകൊട്ടിക്കളി • ‍കുമ്മാട്ടി • ‍ഓണത്തല്ല്‌ • ‍ഓച്ചിറക്കളി • ‍കമ്പിത്തായം • ഭാരക്കളി • നായയും പുലിയും വെയ്ക്കല്‍ • വള്ളംകളി • തലപന്ത്

തിരുത്തുക

Retrieved from "http://ml.wikipedia.org../../../%E0%B4%B2/%E0%B4%B9/%E0%B5%8B/%E0%B4%B2%E0%B4%B9%E0%B5%8B%E0%B4%B1%E0%B4%BF.html"

സൂചിക: കേരളത്തിലെ നാടന്‍കളികള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക